அசுமா பார்லாசு

அசுமா பார்லாசு  (Asma Barlas)  பாக்கித்தானைச் சேர்ந்த ஓரு பெண்ணியவாதியாவார்.   பாக்கித்தான் -அமெரிக்க எழுத்தாளரான இவர் ஒரு கல்வியாளராகவும் செயல்படுகிறார்.   ஒப்பீட்டு மற்றும் பன்னாட்டு அரசியல், இசுலாம் மற்றும் குர்ஆன் போன்ற வேத புத்தகங்களுக்கு விளக்கம் கொடுக்கும் ஆய்வியல் துறை  மற்றும் பெண்கள் படிப்பு ஆகியவை இவருடைய சிறப்புகளாகும். 

பார்லாசு எழுதிய நம்பும் பெண்கள் நூல் இந்தோனேசியாவில் 2005 ஆம் ஆண்டு வெளியிடப்பட்டது. அதே நேரத்தில் இதிலிருந்து பெறப்பட்ட பல கட்டுரைகள் அரபு, பெங்காலி, எசுப்பானியம், டச்சு, போர்த்துகீசியம், பிரஞ்சு மற்றும் செருமன் உள்ளிட்ட பிற மொழிகளில் மொழிபெயர்க்கப்பட்டுள்ளன. இந்தோனேசியா, துருக்கி, எசுப்பானியா, எகிப்து, உருசியா  மற்றும் ஐசுலாந்து ஆகிய நாடுகளில்  இதைப் பற்றி பன்னாட்டு  அளவில் பேச பார்லாசு அழைக்கப்பட்டார்.

ஆரம்பகால வாழ்க்கை மற்றும் கல்வி 
பார்லாசு 1950 ஆம் ஆண்டு  பாக்கித்தானில் பிறந்தார்.  இவர் கின்னெயர்து கல்லூரியில் ஆங்கில இலக்கியம் மற்றும் தத்துவத்தில் இளங்கலை பட்டமும், பஞ்சாப் பல்கலைக்கழகத்தில் பத்திரிகை துறையில் முதுகலைப் பட்டமும் பெற்றார். தென்வர் பல்கலைக்கழகத்தில் சர்வதேச ஆய்வுகளில் இவர் முதுகலை பட்டமும் முனைவர் பட்டமும் பெற்றுள்ளார்.

தொழில் 
1976 ஆம் ஆண்டு  வெளிநாட்டு சேவையில் சேர்க்கப்பட்ட முதல் பெண்களில் பார்லாசும் ஒருவராவார்.   ஆறு ஆண்டுகளுக்குப் பிறகு, அதிபர் சியா உல் அக்கின் உத்தரவின் பேரில் இவர் பணிநீக்கம் செய்யப்பட்டார்.  1983 ஆம் ஆண்டில் அமெரிக்காவில் அரசியல் தஞ்சம் பெறுவதற்கு முன்பு அவர் முசுலீம்   என்ற எதிர்க்கட்சி செய்தித்தாளின் உதவி ஆசிரியராக சிலகாலம் பணியாற்றினார் 

பார்லாசு 1991 ஆம் ஆண்டில்  இதாகா கல்லூரியின் அரசியல் துறையில் சேர்ந்தார். இங்கு 12 ஆண்டுகள் கலாச்சாரம், இனம் மற்றும் இனக்குழு  படிப்பு மையத்தின் நிறுவன இயக்குநராக இருந்தார். 2008 ஆம் ஆண்டில் ஆம்சுடர்டாம் பல்கலைக்கழகத்தில் தத்துவப் பாடத்தில் சிபினோசா நாற்காலி பொறுப்பு  வகித்தார்.

ஆராய்ச்சி 
பார்லாசின் கவிதை, சிறுகதைகள் மற்றும் முசுலிம்களுக்கான வாராந்திர பத்தி போன்றவை பார்லாசின் கல்விசாரா பணிகளில் அடங்கும். இவரது ஆய்வுகள் வன்முறையின் பல்வேறு அம்சங்களில் ஈடுபடுகிறது. குறிப்பாக, காலனித்துவ, பாலியல், மதம் மற்றும் அறிவுசார் கருத்துகள் முக்கியமாக இடம்பெற்றன. பார்லாசின் பல்வேறு ஆராய்ச்சி ஆர்வங்கள் பட்டதாரி பள்ளியில் இராணுவ ஆட்சி மற்றும் பிரதிநிதித்துவ சனநாயகம் (சனநாயகம், தேசியவாதம் மற்றும் வகுப்புவாதம், 1995)  ஆகியவற்றின் அரசியலுடன் தொடங்கியது. 

முசுலிம்கள் மதம் குறித்த குறிப்பிட்ட அறிவு ஆணாதிக்க தயாரிப்பு வழி முறையில் பார்லாசு கவனம் செலுத்தி வருகிறார்.  குர்ஆன் , விளக்கவுரை மூலம் இந்த தலைப்பை இவர் ஆராய்கிறார். "இசுலாமியத்தில்   பெண்கள் நம்பிக்கை ": குரானில் உள்ள பட்டிக்கப்படாத ஆணாதிக்க விளக்கங்கள் .  என்ற தலைப்பில் இவரது ஆய்வுகள் தொடர்ர்கின்றன.

இசுலாத்தின் இசுலாமிய பெண்ணியம் என்ற வார்த்தை  பாலின சமத்துவம் மற்றும் சமூக நீதியின் ஒரு சொற்பொழிவு என்று வரையறுக்கப்படாவிட்டால், இதன் கருத்து மற்றும் விளக்கங்களை இவர் நிராகரிக்கிறார்.   குர்ஆனிலிருந்து அதன் புரிதலையும் கட்டளையையும் பெற்று அது உரிமைகளை நடைமுறைப்படுத்த முயல்கிறது. பொது-தனியார் என  அனைத்து மனிதர்களுக்கும் அவர்களின் இருப்பு மொத்தத்தில் நீதியின் தொடர்ச்சியாகும்.  

தனது முதல் புத்தகமான சனநாயகம், தேசியவாதம் மற்றும் வகுப்புவாதம் என்ற நூலில் தெற்காசியாவில் காலனித்துவ மரபு, பிரிட்டிசு காலனித்துவத்திற்கான பாக்கித்தான் அரசியலில் இராணுவவாதத்தின் உறவை பார்லாசு ஆராய்ந்தார்.

படைப்புகள்

புத்தகங்கள் 

 இசுலாம், முசுலிம்கள் மற்றும் அமெரிக்கா: மதம் மற்றும் அரசியல் பற்றிய கட்டுரைகள் (இந்தியா, குளோபல் மீடியா பப்ளிகேசன்சு, 2004)
 இசுலாத்தில் "நம்பும் பெண்கள்": குர்ஆனின் ஆணாதிக்க விளக்கங்களை படிக்காதது (டெக்சாசு பல்கலைக்கழக அச்சகம், 2002).  
 சனநாயகம், தேசியவாதம் மற்றும் வகுப்புவாதம்: தெற்காசியாவில் காலனித்துவ மரபு (வெசுட்டுவியூ பிரசு, 1995)
 குர்ஆனிக் ஆணாதிக்கத்தை எதிர்கொள்வது (டெக்சாசு பல்கலைக்கழக அச்சகம், 2018) (வரவிருக்கிறது) (ரேபர்ன் ஃபின் உடன் இணைந்து எழுதப்பட்டது) 
 இசுலாத்தில் "பெண்களை நம்புவது": குர்ஆனின் ஆணாதிக்க விளக்கங்களைப் படிக்காதது (திருத்தப்பட்ட பதிப்பு. டெக்சாசு பல்கலைக்கழக அச்சகம், பிப்ரவரி 2019)

மேற்கோள்கள்

புற இணைப்புகள் 
 தனிப்பட்ட இணையதளம்
 இதாகா கல்லூரி ஆசிரியர்: அசுமா பார்லாசு
 அசுமா பார்லாசின் வாழ்க்கை வரலாறு
 "ஒவ்வொரு முசுலிமும் தங்களுக்கு குர்ஆனை விளக்குவது உரிமை" (நேர்காணல்)
 ஆகத்து 2009 கார்டியன் கட்டுரையை முசுலிம்கள் மட்டுமே மாற்ற முடியும்
 இசுலாமியம் மற்றும் பெண்ணியம் என்ற கட்டுரை நியூசுடேட்சுமேன், ஏப்ரல் 2009 இல்
 நேர்காணல்: குர்ஆன் ஆணாதிக்கத்தை  ஆதரிக்கவில்லை
 இசுலாத்தின் பெண்ணிய நோக்குநிலையை நோக்கி
பாக்கித்தானியப் பெண்ணியவாதிகள்
வாழும் நபர்கள்
1950 பிறப்புகள்